b'\n_START_ARTICLE_\nO, sveta no\xc4\x8d\n_START_PARAGRAPH_\nO, sveta no\xc4\x8d (angle\xc5\xa1ko O Holy Night ali Cantique de No\xc3\xabl) je zelo znana bo\xc5\xbei\xc4\x8dna pesem, ki jo je leta 1847 uglasbil francoski skladatelj Adolphe Adam na besedilo pesmi Minuit, chr\xc3\xa9tiens (Polno\xc4\x8d, kristjani) pesnika Placida Cappeau-ja. Slednjega je duhovnik prosil, naj napi\xc5\xa1e bo\xc5\xbei\xc4\x8dno pesem. Ta je postala standard modernih repertoarjev za soliste. V angle\xc5\xa1\xc4\x8dino jo je prevedel unitaristi\xc4\x8dni duhovnik John Sullivan Dwight._NEWLINE_Med znanimi izvajalci pesmi so se do sedaj zvrstili Enrico Caruso, Julius LaRosa, C\xc3\xa9line Dion, Mariah Carey, Josh Groban, Il Divo. V sloven\xc5\xa1\xc4\x8dini jo je posnela skupina Bepop skupaj z Matja\xc5\xbeem Robavsom (COBISS) in Francka \xc5\xa0enk (COBISS).'